সিনিয়র আইনজীবী ও সাবেক আইনমন্ত্রী ব্যারিস্টার মওদুদ আহমদের কাছে আয়কর আইনের বিষয়ে জানতে চাইলে আমার দেশকে বলেন, আয়কর আইন অনুযায়ী সম্পদের তথ্য গোপন করলে সর্বোচ্চ ৩ বছরের শাস্তির বিধান রয়েছে। তিনি বলেন, বিগত জরুরি অবস্থার সরকারের সময় ক্যাঙ্গারু আদালতে এই আইনে অনেকেরই সর্বোচ্চ ৩ বছরের সাজা দেয়া হয়েছে। জরুরি অবস্থার সরকারের প্রধান উপদেষ্টা ড. ফখরুদ্দীন আহমদ ব্যক্তিগত আয়কর হিসাবে আমেরিকায় বাড়ি ও আমেরিকান ব্যাংকে টাকা থাকার কথা উল্লেখ করেনি। এ বিষয়ে ব্যারিস্টার মওদুদ আহমদের দৃষ্টি আকর্ষণ করা হলে তিনি বলেন, ফখরুদ্দীনের বিরুদ্ধে অবশ্যই আয়কর আইনে মামলা হওয়া উচিত।